ประกาศกระทรวงการคลังเรื่องลักษณะ สี และขนาดธนบัตรชนิดราคา๕๐ บาท แบบใหม่ ที่จะนำออกใช้[๑] ด้วยธนาคารแห่งประเทศไทยจะนำ ธนบัตรชนิดราคา ๕๐ บาท แบบใหม่ออกใช้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตรชนิดราคา๕๐ บาท แบบใหม่ ดังต่อไปนี้๑. ลักษณะและสีก. ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์ พิมพ์ด้วยสีน้ำเงินเข้มบนลายพื้นลายพันธุ์พฤกษาลายประดิษฐ์ และลายไทย ซึ่งพิมพ์ด้วยสีฟ้า สีชมพู สีม่วง และสีเหลืองและแถวตัวเลขอารบิก 50 ขนาดจิ๋วสีฟ้าเรียงติดต่อกันในแนวโค้งอ่านได้ชัดเจนโดยใช้แว่นขยายด้านล่างมีหมวดอักษรโรมันและเลขหมายอารบิกสีแดง พิมพ์บนแถวตัวเลขอารบิก 50 ขนาดจิ๋วสีฟ้า และลายประดิษฐ์สีฟ้าและสีม่วงตอนกลางเบื้องซ้าย ด้านบนมีรูปพระครุฑพ่าห์สีน้ำเงินเข้มถัดลงมามีข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมาย และตัวเลขไทย๕๐ ทั้งหมดพิมพ์ด้วยสีน้ำเงินเข้มถัดลงมามีลายมือชื่อรัฐมนตรีว่าการกระทรวงการคลังและผู้ว่าการธนาคารแห่งประเทศไทย พิมพ์ด้วยสีดำอยู่เหนือข้อความรัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีน้ำเงินเข้มด้านล่างมีลายไทยและลายประดิษฐ์พิมพ์ด้วยสีน้ำเงินเข้มองค์ประกอบทั้งหมดนี้พิมพ์บนลายประดิษฐ์ ลายพันธุ์พฤกษาและลายไทย ซึ่งพิมพ์ด้วยสีชมพู สีเหลือง สีม่วง และสีฟ้า เบื้องซ้ายมุมบน มีบางส่วนของตัวเลขอารบิก 50 พิมพ์ในแนวตั้งด้วยสีม่วงและส่วนที่เหลือพิมพ์บนด้านหลังธนบัตรในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 50 ที่สมบูรณ์ ถัดมาทางขวามีหมวดอักษรและเลขหมายไทยสีแดงพิมพ์บนลายพื้น ลายประดิษฐ์ และลายพันธุ์พฤกษา ซึ่งพิมพ์ด้วยสีฟ้า สีชมพูและสีม่วง ถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐ มุมล่างมีลายกนกอยู่ในกรอบสีน้ำเงินเข้มภายในมีตัวเลขอารบิก 50 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรใต้ลายกนกมีแถวตัวเลขอารบิก 50 ขนาดจิ๋วสีน้ำเงินเข้มเรียงติดต่อกันในแนวนอนและบริเวณขอบธนบัตรด้านซ้ายมีแถวตัวเลขอารบิก 50 ขนาดจิ๋วสีฟ้าเรียงติดต่อกันในแนวตั้ง ซึ่งตัวเลขอารบิก 50 ขนาดจิ๋วทั้งสองนี้อ่านได้ชัดเจนโดยใช้แว่นขยายเบื้องขวามุมบน มีตัวเลขอารบิก 50 พิมพ์ส่วนบนด้วยสีฟ้าอมเขียว พิมพ์ส่วนล่างด้วยสีน้ำเงินเข้มถัดลงมามีข้อความ ห้าสิบบาท พิมพ์ด้วยสีน้ำเงินเข้มถัดลงมามีเส้นแนวนอนพิมพ์นูนด้วยสีน้ำเงินเข้มเรียงลดหลั่นกันลงมาด้านล่างมีสัญลักษณ์แจ้งชนิดราคาสำหรับผู้พิการทางสายตาพิมพ์นูนเป็นรูปดอกไม้สีน้ำเงินเข้มในแนวเฉียง๒ ดอก องค์ประกอบทั้งหมดนี้พิมพ์บนลายประดิษฐ์และลายพันธุ์พฤกษาซึ่งพิมพ์ด้วยสีฟ้าและสีม่วงข. ด้านหลังตอนกลาง มีภาพพระบรมราชานุสาวรีย์สมเด็จพระนเรศวรมหาราชทรงหลั่งทักษิโณทกพิมพ์ด้วยสีน้ำเงินเข้มบนลายพื้นสีเหลืองอมส้มและสีฟ้าด้านล่างของภาพพระบรมราชานุสาวรีย์เป็นลายกนกเปลวสีน้ำเงินเข้มและสีน้ำเงินด้านซ้ายของภาพพระบรมราชานุสาวรีย์มีลายดอกไม้ร่วงสีเหลืองอมส้ม ส่วนด้านขวามีภาพพระเจดีย์ชัยมงคลพิมพ์ด้วยสีเขียว สีน้ำเงินเข้มและสีชมพูเหนือภาพพระเจดีย์ชัยมงคลเป็นลายเมฆสีฟ้าและสีเหลืองอมส้มบริเวณขอบธนบัตรด้านบนและด้านล่างมีลายกนกเปลวและลายพื้น พิมพ์ด้วยสีเขียวสีฟ้าเข้ม สีชมพู สีฟ้าและสีเหลืองอมส้มเบื้องซ้ายมุมบน มีรูปพระครุฑพ่าห์สีเขียว ขนปีกชั้นในสีเขียวขนปีกชั้นนอกและขนหางสีน้ำเงิน ถัดมาทางขวามีข้อความ สมเด็จพระนเรศวรมหาราช และ พ.ศ.๒๑๓๓ - ๒๑๔๘ พิมพ์ด้วยสีน้ำเงินถัดลงมามีภาพสมเด็จพระนเรศวรมหาราชทรงปีนค่ายพม่า พิมพ์ด้วยสีฟ้าและภาพพระบรมราชานุสาวรีย์สมเด็จพระนเรศวรมหาราชทรงกระทำยุทธหัตถีพิมพ์ด้วยสีฟ้าเข้ม มุมล่างมีตัวเลขไทย ๕๐ พิมพ์ด้วยสีน้ำเงิน สีเขียว และสีฟ้าเข้มเบื้องขวามุมบน มีตัวเลขอารบิก 50 พิมพ์ด้วยสีน้ำเงิน ถัดไปทางขวามีบางส่วนของตัวเลขอารบิก 50 พิมพ์ในแนวตั้งด้วยสีเขียว ถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐ ใต้ลายน้ำเป็นลายไทยสีน้ำเงินด้านล่างมีข้อความ โทษฐานปลอมหรือแปลงธนบัตรคือจำคุกตลอดชีวิตหรือจำคุกอย่างสูงยี่สิบปี และปรับอย่างสูงสี่หมื่นบาท พิมพ์ด้วยสีน้ำเงิน๒. ลักษณะพิเศษเนื้อกระดาษสีขาวมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วงในเนื้อกระดาษฝังแถบสีน้ำเงินซ่อนไว้ตามด้านกว้างของธนบัตรโดยมีบางส่วนของแถบสีน้ำเงินปรากฏให้เห็นเป็นระยะที่ด้านหลังของธนบัตรและจะเปลี่ยนเป็นสีแดงเมื่อเปลี่ยนมุมมองภายในแถบสีน้ำเงินมีตัวเลขอารบิกตัวอักษรไทย และตัวอักษรโรมันข้อความ 50 บาท BAHT ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างเส้นนูนแนวนอนสีน้ำเงินเข้มเรียงลดหลั่นกันลงมาที่ด้านหน้าเบื้องขวาเป็นเครื่องหมายสำหรับผู้พิการทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีน้ำเงินเข้มในแนวเฉียง ๒ ดอก มาจากตัวเลข ๕ ในอักษรเบรลล์ซึ่งกำหนดให้เป็นสัญลักษณ์สำหรับธนบัตรชนิดราคา ๕๐ บาทตัวเลขอารบิก 50ที่ด้านหน้าเบื้องซ้ายมุมบน พิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 50 ที่สมบูรณ์ลายประดิษฐ์และลายพันธุ์พฤกษาสีเหลืองที่ด้านหน้ารวมทั้งลายพื้นและลายดอกไม้ร่วงสีเหลืองอมส้มที่ด้านหลัง พิมพ์ด้วยหมึกพิมพ์พิเศษซึ่งจะเปลี่ยนเป็นสีส้มเรืองแสงภายใต้รังสีเหนือม่วงลายพันธุ์พฤกษาสีม่วงที่ด้านหน้าเบื้องขวาพิมพ์ทับด้วยหมึกพิมพ์พิเศษ ซึ่งมองไม่เห็นในแสงธรรมชาติแต่จะปรากฏลายพันธุ์พฤกษาสีเหลืองอมเขียวเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดง ซึ่งจะเปลี่ยนเป็นสีส้มเรืองแสงภายใต้รังสีเหนือม่วง๓. ขนาดธนบัตรกว้าง ๗๒ มิลลิเมตร ยาว ๑๔๔ มิลลิเมตรประกาศ ณ วันที่ ๒๔ มิถุนายน พ.ศ. ๒๕๕๔กรณ์ จาติกวณิชรัฐมนตรีว่าการกระทรวงการคลังปริยานุช/ผู้จัดทำ๓สิงหาคม ๒๕๕๔ณัฐวดี/ตรวจ๓สิงหาคม ๒๕๕๔ปิยะธิดา/ปรับปรุง๔ ตุลาคม ๒๕๖๑[๑] ราชกิจจานุเบกษาเล่ม ๑๒๘/ตอนพิเศษ ๗๗ ง/หน้า ๑๑/๑๒ กรกฎาคม ๒๕๕๔